સાંબલાધારે વરસેલા વરસાદના કારણે શાપર-વેરાવળની આજુબાજુ કાચા ઝુંપડાં બાંધીને રહેતા શ્રમિકોની હાલત વધારે કફોડી બની હતી અને 1પ0 જેટલા ઝૂંપડાં તણાઈ ગયા હતા. આ ઝૂંપડાં તણાઈ જતાં શ્રમિકોએ આસપાસની દુકાનો અને ફેક્ટરીઓમાં આશરો લીધો હતો. ભારે વરસાદથી સંખ્યાબંધ વીજ થાંભલા ધ્વસ્ત થઈ ગયા હતા. શાપર-વેરાવળમાં અતિભારે વરસાદ વરસી જતાં મવડી-પાળ ગામની નદીમાં પૂર આવ્યું હતું અને તેના કારણે અડધા રાજકોટને પાણી પૂરું પાડતા ન્યારી-1 ડેમમાં એક ઝાટકે પાંચ ફૂટ નવા નીરની આવક થઈ હતી. હજી આગામી એક સપ્તાહ સુધી ભારે વરસાદની સંભાવના વ્યક્ત કરાઈ છે.